Diari Oficial de la Generalitat Valenciana


Sumari del DOGV 5619, del 16-10-2007 (2007/12579)

Informació pública de les bases particulars del programa d'actuació integrada UE-4 Gabriel Miró.
------------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12462


Data del document
:   03-10-2007

Organisme emissor
:   Ajuntament de Castalla

Tipus de document
:   Informació Pública

Descriptors 

:   * Castalla
    * administració local
    * pla d'urbanisme

Informació pública de les bases particulars del programa d'actuació integrada UE-4 Gabriel Miró. [2007/12176]  
Mitjançant este edicte es fa saber que l'Ajuntament Ple en la sessió celebrada amb caràcter ordinari el dia 26 de setembre de 2007, va acordar l'inici del procediment per a la gestió indirecta del programa d'actuació integrada de la unitat d'execució-4 Gabriel Miró, i va aprovar les bases particulars per a la selecció i adjudicació reguladores d'este procediment i publicar l'anunci de concurs.  
El contingut íntegre de les bases particulars reguladores del procediment és el següent:   
Base I. Objecte del contracte  
El present contracte té com a objecte el desenvolupament i gestió del programa d'actuació integrada que s'especifica en les presents bases particulars, en les que es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per a la gestió urbanística de l'actuació,(especificant-se en l'annex I, apartat A), en consideració a la inexistència d'obres d'urbanització a executar, a l'haver de realitzar-se les mateixes com a condició de connexió i integració de la unitat d'execució confrontant. (UE-3 Senieta L'Auelet).  
Base II. Règim jurídic. (art. 286.1.d) del Reglament d'Ordenació i Gestió Territorial i Urbanística)   
El present contracte té naturalesa jurídica especial, i en tot el no previst en les presents Bases Particulars, s'aplicaran la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació.  
Seran d'aplicació supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny i les establides en el Reglament General de la dita Llei, aprovat per Reial Decret 1.098/2001, de 12 d'octubre, així com les normes que regulen la contractació administrativa de les entitats locals que se li apliquen.  
En cas de contradicció entre els documents contractuals, l'orde de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.  
Base III. Ordenació urbanística vigent (art. 131.2.a) Llei Urbanística Valenciana)  
L'ordenació urbanística vigent en l'àmbit d'actuació és la que figura en l'apartat B de l'annex I.  
Base IV. Memòria de necessitats i objectius del programa d'actuació integrada (art. 131.2.b) Llei Urbanística Valenciana)  
1. Memòria de necessitats:  
Haurà de justificar-se en la proposta de programació la necessitat abordar un desenvolupament urbà harmònic, davall un nou model que signifique una oferta de desenvolupament immobiliari, residencial d'alta qualitat, aprofitant al màxim les condicions naturals i d'accessibilitat del territori.(D'acord amb el que preveu l'apartat C de l'annex 1 d'este document)  
2. Objectius de la programació:  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
- Demanar, dels corresponents registres (de la propietat i cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- Presentar per a la seua aprovació el projecte de reparcel·lació junt amb el programa d'actuació integrada a l'existir un saldo creditor amb l'agent urbanitzador de la unitat d'execució 3, per trobar-se obligat el mateix a l'execució de la urbanització corresponent a la unitat d'execució 4, com a condició de connexió i integració.  
- Pagar als creditors nets abans que la reparcel·lació accedisca al registre de la propietat.  
- Inscriure en el registre de la propietat les noves finques resultants, especialment les destinades al domini públic.  
Fer constar en el registre de la propietat les afeccions existents.  
Cancel·lar les finques cadastrals aportades a la reparcel·lació i inscriure les resultants en el cadastre.  
- Qualssevol altres actuacions necessàries per a la transformació jurídica de les finques afectades.  
b) En el cas de ser necessari per falta d'execució completa de la urbanització de la unitat d'execució que constituïx l'objecte del programa escometrà la finalització de les mateixes i realitzarà les obres públiques addicionals que es precisen i que faltaren per a connectar i integrar adequadament la urbanització amb les xarxes d'infraestructures d'energia, comunicacions i servicis públics existents.   
c) Haurà d'adjuntar conveni firmat amb les companyies subministradores de servicis.   
d) Obtindre, si no s'haguera fet amb caràcter previ, els sòls dotacionals públics de l'àmbit de l'actuació a favor de l'administració gratuïtament. A estos efectes:  
- L'Urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, alçant la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost de la mateixa haurà de ser assumit per tots els propietaris afectats.  
e) Ordenar el repartiment equitatiu de les càrregues i beneficis de l'actuació entre els afectats.   
f) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
Base V. Paràmetres urbanístics (art. 131.2.c) Llei Urbanística Valenciana)  
Els paràmetres urbanístics són els establits en la fitxa de gestió que figura en l'apartat D de l'annex I.  
Base VI. Criteris i objectius territorials (art. 131.2.d) Llei Urbanística Valenciana)  
Els criteris i objectius territorials són els definits en la fitxa de gestió i planejament anteriorment citada i que s'inclou en l'apartat D de l'annex 1.   
Base VII. Criteris d'ordenació urbanística (art. 131.2.d) Llei Urbanística Valenciana)  
Els criteris d'ordenació urbanística són els que s'establixen en la fitxa de gestió i planejament anteriorment citada i que s'inclou en l'apartat D de l'annex 1 i en les normes urbanístiques del Pla General de Castalla aprovat en sessió de 25 de juliol de 2002 per la Comissió Territorial d'Urbanisme i publicat en el Butlletí Oficial de la Província d'Alacant de 8 de novembre de 2002.  
Base VIII. Objectius d'edificació privada (art. 131.2.e) Llei Urbanística Valenciana)  
Els objectius d'edificació privada són la creació i consolidació d'un entorn residencial de qualitat. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en les normes urbanístiques del Pla General (BOP de 8 de novembre de 2002), especialment en l'article 6.7, en el que s'establix l'ordenació detallada per a la zona d'ordenació d'eixamplament.  
Base IX. Prescripcions tècniques dels documents d'ordenació i gestió (art. 131.2.f) Llei Urbanística Valenciana).  
Els documents tècnics d'ordenació i gestió que hagen de ser presentats per l'aspirant a urbanitzador, hauran de complir amb allò que s'ha exigit per la llei Urbanística per a la seua elaboració i presentació davant de l'administració.   
Base X. prescripcions tècniques del projecte urbanització (art. 131.2.h) Llei Urbanística Valenciana)  
S'haurà de presentar amb la documentació del Programa de Desenvolupament de l'Actuació Integrada un compromís d'assumir els costos corresponents a esta unitat pel projecte d'urbanització aprovat per a la UE-3 i UE-4, així com assumir les obres que faltaren per executar, quedaren pendents d'execució o que com a conseqüència del transcurs del temps hagueren de ser realitzades.   
Base XI. Preu de licitació (art. 286.1.h) del Reglament d'Ordenació i Gestió Territorial i Urbanística)  
El preu de licitació, que servix exclusivament de base per al càlcul de la garantia provisional, és l'establit en l'apartat E de l'annex I, d'acord amb el que preveu l'article 140.1 de la Llei Urbanística Valenciana. Però amb les característiques especials d'esta licitació, que no inclou el cost d'execució d'obra, sinó la gestió de la unitat d'execució.  
Base XII. Terminis de desplegament i execució del programa (art. 131.2.i) Llei Urbanística Valenciana i art. 286.1.i) del Reglament d'Ordenació i Gestió Territorial i Urbanística).  
Tenint en compte que les obres d'urbanització de la UE-4 es troben en execució es determina el següent termini màxim d'edificació de les parcel·les resultants:   
A) Termini màxim de tres anys per a l'edificació dels solars comptat des de la recepció de les obres d'urbanització.  
Base XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
Base XIV. Solvència econòmica i financera (art. 131.2.m) Llei Urbanística Valenciana)  
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Justificant de l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
2. Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència de, almenys, un dels seus membres.  
Base XV. Solvència tècnica i professional (art. 131.2.m) Llei Urbanística Valenciana)  
1. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat. El referit equip haurà d'estar integrat com a mínim per un arquitecte o enginyer superiors i un llicenciat en dret, especificant la seua experiència en planejament i programació urbanística.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'aspirant a urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Base XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendix a la quantitat que s'establix en l'apartat F de l'annex I.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.   
4. En consideració a la característiques especials d'esta actuació i al que establix l'article 7 de les bases generals per a adjudicació de programes d'este municipi, es presentarà com a garantia definitiva, en la forma i als efectes previstos en el Text Refós de la Llei de Contractes de les Administracions Públiques, un 50% del valor de les càrregues d'urbanització, IVA no inclòs, del programa d'actuació integrada. Esta aplicació ve justificada pel fet que, amb independència que les obres d'urbanització necessàries per a dotar de la condició de solar als terrenys inclosos en la unitat han de ser executades per l'agent urbanitzador de la unitat d'execució 3 del Plan General, això no pot implicar l'incompliment de l'obligació de garantir l'execució de les mateixes pels beneficiaris de la seua execució. La garantia definitiva ascendisca a la quantitat que s'establix en l'apartat F de l'annex I. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
Base XVII. Presentació de proposicions  
1. Els que desitgen prendre part en la licitació hauran de presentar en el Registre General de l'Ajuntament de Castalla, siti en plaça Major, núm. 1, en el termini de tres mesos, a comptar de la data d'enviament de l'anunci de licitació en el Diari Oficial de la Unió Europea, i en horari de 09.00 hores a 14.00 hores, les seues proposicions, segons model reflectit en la lletra H) de l'annex I, integrades per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que ho represente i indicant el nom i cognoms o raó social del proponent amb la documentació següent:  
Sobre A. Es presentarà amb el títol de Programa d'Actuació Integrada i contindrà:  
A. Alternativa tècnica acompanyada, si s'escau, dels documents de planejament corresponents.  
B. Proposició juridicoeconòmica.  
Sobre B. Es presentarà amb el títol de Documentació i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una agrupació d'interés urbanístic, es presentarà escriptura de constitució, així com inscripció en el registre d'agrupacions d'interés urbanístic dependent de la conselleria competent en matèria d'urbanisme o justificant de la seua presentació.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
C. Quan l'ofertant actue únicament i exclusivament en nom propi haurà de presentar DNI o fotocòpia legalitzada d'este.  
D. Resguard acreditatiu de la garantia provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera, amb estricta observança del que disposen els articles 300 i 301 del Reglament d'Ordenació i Gestió Territorial i Urbanística.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
H. Els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 134.4 de la Llei Urbanística Valenciana i els articles 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia dels mateixos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.   
I. Amb relació al que disposa l'apartat anterior s'haurà d'exposar al públic projecte de reparcel·lació de la unitat d'execució núm. 4, de manera conjunta a la documentació exigida en l'article 307 del Decret 67/2006, pel qual s'aprova el Reglament d'Ordenació i Gestió Territorial i Urbanística. Així mateix l'esmentat projecte s'inclourà entre la documentació del sobre de l'alternativa tècnica.  
J. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, sense perjuí de la possibilitat d'admetre variants, si així s'establix en les bases particulars reguladores del programa. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Base XVIII. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
a) Identificació del document de planejament que regule l'ordenació detallada a desenvolupar, si el mateix estiguera ja aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.  
b) Àmbit de l'actuació. No es permetrà la redelimitació de l'àmbit territorial a programar per part de l'alternativa tècnica.   
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials de la mateixa.  
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
f) Compromís d'assumir el Projecte d'urbanització i els seus costos.  
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si s'escau, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si s'escau.  
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
j) Estimació preliminar i general d'aquells gastos d'urbanització variables l'import del qual, inclús sent repercutible els propietaris, no es puga determinar per la concurrència d'ofertes.  
K) Còpia del projecte de reparcel·lació exposat al públic pel licitador.  
L) Conveni firmat amb les companyies subministradores de servicis.  
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el registre de la propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants.   
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.   
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XX. Admissibilitat de variants (art. 131.2.g) de la Llei Urbanística Valenciana)  
Que en consideració a la particularitat d'este àmbit i en especial la inexistència d'obres d'urbanització per executar no hi ha la possibilitat d'admetre variants.   
Base XXI. Criteris d'adjudicació (art. 286.1.j) del Reglament d'Ordenació i Gestió Territorial i Urbanística).  
Els criteris d'adjudicació són els establits en l'apartat G de l'annex I.  
Base XXII. Adjudicació del programa (art. 286.1.g) del Reglament d'Ordenació i Gestió Territorial i Urbanística).  
1. El programa d'actuació integrada s'aprovarà condicionat que s'executen o es garantisca l'execució de les obres d'urbanització que conforme a la fitxa de gestió de la unitat d'execució li corresponguen.  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver-hi constituït la garantia definitiva en els termes que preveu la base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.   
Base XXIII. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant al mateix un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució del mateix, seguint a este efecte el procediment establit en el Text Refós de la Llei de Contractes de les Administracions Públiques.  
Base XXIV. Compliment  
1. El contracte s'entendrà complit amb motiu de l'adequada execució de la totalitat de les prestacions hi incloses, extingint-se una vegada l'urbanitzador de la UE-3 haja procedit al seu compliment per mitjà de la recepció de les obres d'urbanització a favor de l'Ajuntament i s'acredite que ha sigut efectivament realitzat el pagament de les obres per part dels propietaris de la UE-4.  
2. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador o urbanitzadors i el contractista, ambdós assistits, si ho estimen oportú, per un facultatiu. Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
3. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
4. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.  
Base XXV. Resolució  
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable als seus relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de lleva i espera.  
c) La falta de prestació en termini de la garantia definitiva.  
d) La no formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandó quan el desplegament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials precisos per a la seua normal execució en termini. No obstant, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o lloc fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'Urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) El descobriment de condicions territorials no tingudes en compte a l'acordar el Programa d'Actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar substancialment les mateixes.  
m) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.  
n) Les reiterades deficiències en l'execució del contracte.  
o) L'incompliment greu dels deures essencials de l'urbanitzador directament imposats per esta Llei.  
p) L'incompliment d'alguns dels compromisos oferits.  
q) La caducitat del programa per transcurs del termini total per a escometre-ho i, si és el cas, la pròrroga.  
r) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
s) La subcontractació total o parcial de prestacions que siguen objecte del contracte sense la amb l'autorització prèvia expressa de l'Ajuntament.  
t) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en el mateix per al seu començament.  
u) El desistiment o la suspensió del contracte per un termini superior a un any acordada per l'Ajuntament.  
3. L'Ajuntament, en resoldre l'adjudicació, podrà acordar que l'urbanitzador continue l'execució del programa sota les mateixes condicions, durant el temps indispensable per a evitar perjuís a l'interés públic.  
Base XXVII. Prerrogatives de l'administració (art. 286.1.e) del Reglament d'Ordenació i Gestió Territorial i Urbanística)  
L'Ajuntament ostenta totes les prerrogatives que, en general, reconeix la legislació de contractes de les Administracions Públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
Base XXVIII. Jurisdicció competent (art. 286.1.f) del Reglament d'Ordenació i Gestió Territorial i Urbanística)  
És competent l'orde jurisdiccional contenciosoadministratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Annex I  
A) Objecte del contracte:  
Àmbit d'actuació UE-4 Gabriel Miró  
Número d'expedient PI-010 06  
B) Ordenació urbanística  
Documentació urbanística   
Planejament supramunicipal -  
Planejament general S/ P.G. Aprovat CTU 25.07.2002  
Planejament de desenvolupament o en tramitació -  
Paràmetres urbanístics NNUU del PG i fitxa gestió  
Superfície de l'àmbit 13.349,24 m²  
Classificació Urbà  
Qualificació Residencial  
Aprofitament tipus Art. 56.5 LUV  
Xarxa primària -  
Xarxa secundària 3.773,92 m²  
Altres paràmetres -  
C) Memòria de necessitats i objectius del programa d'actuació integrada.   
La present proposta de programació sorgix davall la necessitat abordar la gestió d'un sòl afectat per un altre desenvolupament confrontant i amb l'ànim d'aconseguir conseqüentment un desenvolupament urbà harmònic i coherent, creant un model de ciutat que signifique una oferta atractiva per a l'avanç social i residencial del municipi.   
Les obres que corresponen a la UE-4 Gabriel Miró han sigut incloses com a condicions de connexió i integració en l'execució de la unitat d'execució núm. 3 del Pla General de Castalla.  
D) Fitxa de gestió i planejament. Criteris d'ordenació urbanística  
 Preu de licitació: s'ha de reiterar la inexistència en principi d'obres d'execució directa per part de l'adjudicatari del programa perquè les obres d'urbanització corresponents a esta unitat d'execució són condicions de connexió i integració que prèviament ha d'executar l'agent urbanitzador de la unitat d'execucuó 3 Senieta L'Auelet del Pla General, però que repercutirà als propietaris inclosos en la unitat d'execució núm. 4. La valoració corresponent a les obres d'urbanització s'ha estimat en 485.808 € (IVA no inclòs), però per al preu de licitació s'ha considerat el cost dels honoraris tècnics i la gestió per a aconseguir els objectius del programa.  
En xifra 61.543 € (IVA no inclòs)  
En lletra Seixanta-un mil cinc-cents   
 quaranta-tres euros  
Garanties  
Garantia provisional 2%  
Xifra 1230,86 €  
Lletra Mil dos-cents trenta euros amb   
 huitanta-sis cèntims d'euro  
Garantia definitiva 50%  
Xifra 30.771,50 €  
Lletra Trenta mil set-cents setanta-un euros amb  
 cinquanta cèntims d'euro   
Criteris d'adjudicació: (per a estos criteris s'ha considerat no sols l'existència d'una ordenació detallada sinó també la inexistència de forma inicial d'obres d'urbanització, i l'aprovació del projecte d'urbanització que forma part de l'alternativa tècnica, la qual cosa provoca que a l'hora d'avaluar l'alternativa tècnica es tinga en compte només aspectes de temporalitat, de millores urbanes i de creació de vivendes sotmeses a algun règim de protecció pública)   
  
H. Model de proposició a presentar pels interessats. Programa de Desarrollo de la Actuación Integrada UE-4 Gabriel Miró.  
«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d'edat, veí de \_\_\_\_\_\_\_\_\_\_\_\_\_\_, amb domicili en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI/NIF número \_\_\_\_\_\_\_\_\_\_\_, en nom propi (o en representació de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, conforme acredita de poder validat), telèfon \_\_\_\_\_\_\_\_\_\_\_\_\_\_, assabentat de l'anunci de concurs per a l'adjudicació del programa d'actuació integrada corresponent a la unitat d'execució núm. 4 Gabriel Miró del Pla General de Castalla, manifesta el següent:  
Que assabentat de l'anunci de concurs publicat per l'Ajuntament de Castalla en el Diari Oficial de la Comunitat Valenciana de data (DOCV núm), per a l'adjudicació del programa d'actuació integrada corresponent a la UE-4 Gabriel Miró del Pla General de Castalla.  
Que manifesta la seua conformitat i accepta íntegrament i sense cap excepció les bases generals de l'Ajuntament de Castalla per a l'adjudicació de programes d'actuació integrada, així com les bases particulars aprovades per l'Ajuntament de Castalla reguladora del Programa d'actuació integrada corresponent al Programa de Desenvolupament de l'Actuació Integrada de la UE-4 Gabriel Miró, i totes les obligacions es que deriven com a concursant i com a adjudicatari si ho fóra.  
Declara sota la seua responsabilitat tindre capacitat d'obrar i no trobar-se comprés en cap de les causes que impedixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitats dels alts càrrecs.  
A estos efectes es compromet a executar les obres objecte d'este concurs amb subjecció als requisits i condicions establits per l'Ajuntament de Castalla i adjunta la documentació següent:  
Sobre A:  
Alternativa tècnica acompanyada, si és el cas, dels documents de planejament corresponents (art. 126 LUV).  
Proposició juridicoeconòmica. (art. 127 LUV).  
Sobre B: Inclourà els documents assenyalats en la base XVII de les bases particulars i de conformitat amb l'article 133 de la LUV.  
Castalla, \_\_\_\_\_\_ de \_\_\_\_\_\_\_\_\_\_\_\_\_\_\_ de \_\_\_\_\_\_\_.  
Signat \_\_\_\_  
\_\_\_\_\_\_\_\_\_\_\_\_\_\_\_\_\_\_\_  
SR. ALCALDE-PRESIDENT DEL M.I. AJUNTAMENT DE CASTALLA.»  
Castalla, 3 d'octubre de 2007.- L'alcalde president: José Luis Prats Hernández.